**EDUKACIJA ,,PASIGAMINK MUILĄ PATS“**

Šių metų lapkričio 24 dieną į PPT užimtumo grupę atvyko žolininkė Kristina Šilinskienė- Naktižiedė.

Žolininkė yra pagaminusi muilą milžiną, kuris pateko į šalies rekordų knygą. Muilui pagaminti buvo sunaudota net 14 kilogramų alyvuogių aliejaus, 7 kilogramai kokosų aliejaus, 7 890 gramų  distiliuoto vandens ir 3 100 gramų NaOH (natrio hidroksido). Spalvai suteikti panaudota 100 gramų dilgėlių lapų miltelių. Maždaug 32 kilogramų muilo masė supilta į dėžę ir palikta stingti mažiausiai pora dienų.

Pedagoginės psichologinės tarnybos vaikų užimtumo grupėje ji pasidalijo žiniomis apie produktus, kuriuos kuria su meile. Papasakojo muilo milžino istoriją. Suteikė vaikams etnokultūrinių žinių, mokė atskirti įvairius augalus, suteikė informacijos kaip ir kam juos vartoti. Kartu su vaikais gamino natūralių medžiagų muilą, kalbėjo su vaikais ne tik apie augalus, chemiją, bet ir matematiką. Muilo gamyba praėjo sklandžiai. Buvo naudota dilgėlių, eukaliptų, cinamono ir levandų eterinių aliejų mišinį muilui kvėpinti. Vaikai džiaugėsi galėdami išreikšti savo originalias idėjas ir jausmus. Meninė veikla yra svarbi mūsų gyvenimo dalis.

Naktižiedė <https://www.lrt.lt/mediateka/irasas/2000089907/> zinios-kelmes-rajone-pagamintas-muilas-manoma-pateks-i-salies-rekordu-knyga